Dženan Skelić

**Dženan Skelić** (rođen 9. juna 1972) jest bosanskohercegovački psiholog, naučnik, društveni analitičar i kritičar, književnik i pjesnik.

## Biografija 
Rođen je u Doboju gdje završava osnovnu i srednju školu. Studij psihologije upisao je 1990. godine na Filozofskom fakultetu u Sarajevu. U Sarajevu sa još dva prijatelja sa studija, u suradnji sa sarajevskim "Centrom za mir" osmišljava i organizuje antiratni 24-satni perfomans na potezu Skenderija - Most Gavrila Principa, pod nazivom "Modra rijeka". Tom prilikom, u sklopu perfomansa, na luku mosta 8 sati neprestano recituje, Modru rijeku, Maka Dizdara. Studij prekida kao redovan student druge godine studija zbog početka rata u Bosni i Hercegovini 1992. te isti nastavlja 1996. i završava 1999.

Magistrirao je i doktorirao na užoj naučnoj oblasti psihologija. Na polju istraživačkog rada poseban interes pokazuje za teme: religioznosti, govora, traume, te kolektivnih i individualnih (pri)sjećanja. Redovni je profesor na Filozofskom fakultetu u Zenici na užoj naučnoj oblasti psihologija, te metodologiji znanosti i primjenjenoj statistici. Autor je više naučnih monografija i naučnih istraživačkih radova iz područja psihologije i metodologije znanosti.

Naučni radovi:

Prvi naučni rad je izdat 2011 godine pod nazivom:"Uvod u metodologiju znanosti".

Godinu dana nakon izdaje naučni rad pod nazivom: "Kreativne tehnike u funkciji inovacijskih procesa u menadžmentu".  Glavni fokus je na sposobnostima, znanju i vještinama koje se bave upravljanjem kreativnošću i kreativnom produkcijom kroz timski rad, proizvodnju ideja i inovacije temeljene na kreativnim metodama i tehnikama koje se najčešće koriste u procesu menadžerskih inovacija.

Godine 2014. izdaje knjigu pod nazivom: "Psihološki aspekti religioznosti".

Književni prvijenac mu je u žanru romana  naziva: "12-0013", koji predstavlja svojevrsnu romaniziranu teoriju straha. Okosnica romana je odnos pripovjedača (džin) sa Dječakom kojeg džin progoni cijeli njegov život, odnosno kroz pet "velikih životnih priča".

Uskoro se ogledao i u žanru poezije, sa prvom knjigom poezije pod naslovom: "Pseća poetika", koja nastaje kroz proces žalovanja za dugogodišnjim prijateljem i vjenčanim kumom, pjesnikom i prozaistom Zilhadom Ključanin. U ovom djelu u preko 80 pjesama i poetskih minijatura Skelić se poigrava uzajamnim odnosom psa i čovjeka, tumačeći kroz taj odnos mnoge aspekte svakodnevice i ljudskog postojanja uopće. Godinu kasnije pojavljuje se sa drugom knjigom poezije pod naslovom: "Šarlota", na anonimnom konkursu Fondacije za izdavaštvo BiH za 2018. godinu.

## Književna djela 
* Naučni rad (2011): "Uvod u metodologiju znanosti". Futur Art. Sarajevo. 
* Naučni rad (2012): "Kreativne tehnike u funkciji inovacijskih procesa u menadžmentu". Ekonomski fakultet-Univerzitet u Zenici. Zenica. 
* Naučni rad (2014): "Psihološki aspekti religioznosti". Hyatus. Zenica. 
* Roman (2016): "12 00 13". Zenica. ()
* Knjiga poezije (2017): "Pseća poetika". Buybook. Sarajevo. ()
* Knjiga pozije (2019): "Šarlota". Planjax. Tešanj. ()

## Nagrade 
* Nagrada Fondacije za izdavaštvo BiH za 2018. godinu.

## Reference 
## Vanjski linkovi 
* Dženan Skelić na goodreads.com
* https://www.facebook.com/prof.dr.skelic.psi/

Kategorija:Biografije, Doboj
Kategorija:Rođeni 1972.
Kategorija:Bosanskohercegovački pisci
Kategorija:Bosanskohercegovački pjesnici